# Parachanna africana

Parachanna africana és una espècie de peix de la família dels cànnids i de l'ordre dels perciformes.

## Descripció

* Fa 32 cm de llargària màxima, la seua coloració varia considerablement d'acord amb el seu estat d'ànim (la meitat superior del cos pot anar des del marró clar fins al gris argila amb tonalitats grogues) i presenta un reguitzell de punts marró-negres als flancs, una banda ampla i negrosa des dels ulls fins a l'opercle i una altra des dels ulls fins a l'angle posterior de la mandíbula.
* Cap lleugerament deprimit a la zona anterior, recobert d'escates grans (incloent-hi la zona gular) i amb la mandíbula inferior lleument més llarga que la superior i amb 3-4 dents canines grans.
* Aletes de color gris verdós i tacades amb tons de blau i verd. Els joves són més grocs i tenen una banda lateral ampla, la qual s'estén fins a la línia lateral.
* Aleta dorsal amb 45-48 radis i anal amb 32-35.
* Línia lateral amb 73-83 escates.

## Reproducció

En estat salvatge, és probable que sigui un constructor de nius i protegeixi les seues cries com fan altres cànnids En captivitat, la seua reproducció és esporàdicament reeixida en aquells aquaris que continguin, si més no, 150 litres d'aigua i tinguin una densa cobertura vegetal flotant. Durant el festeig, ambdós sexes esdevenen gairebé completament negres, una mena d'anell daurat els apareix als costats dels cap i els opercles, les aletes es tornen negres i els llavis esdevenen blaus. L'aparellament té lloc a prop de la superfície i acaba amb la femella fent-hi la posta panxa enlaire. Els ous són més lleugers que l'aigua (suren a la superfície) però són fotosensibles, per la qual cosa és important que la cobertura vegetal flotant pugui oferir-los una protecció adequada. El mascle custodia els ous i les larves.

## Alimentació

Menja granotes, cucs i peixos.

## Hàbitat i distribució geogràfica

És un peix d'aigua dolça, bentopelàgic i de clima tropical (25 °C-28 °C), el qual viu a Àfrica: des del sud de Benín (el curs inferior del riu Ouémé) fins a Ghana, Togo (el riu Hezou), Nigèria (el curs inferior del riu Cross)

## Estat de conservació

La seua principal amenaça mediambiental és l'extracció de petroli al delta del riu Níger.

## Observacions

És inofensiu per als humans i pot tolerar un baix contingut d'oxigen a l'aigua perquè pot respirar aire des de molt jove (fins al punt que pot morir per manca d'oxigen si no pot accedir a la superfície).

## Referències

* 1 2 Catalogue of Life (anglès)
* ↑ The Taxonomicon (anglès)
* ↑ Bonou, C. A. i G. G. Teugels, 1985. Révision systématique du genre Parachanna (Teugels et Daget, 1984) (Pisces: Channidae). Revue d'Hydrobiologie Tropicale, v. 18 (núm. 4): 267-280. (En francès amb resum en anglès).
* ↑ Teugels, G. G., J. J. Breine i D. F. E. Thys van den Audernaerde, 1984. Channidae. P. 288-290. A: J. Daget, J.-P. Gosse i D. F. E. Thys van den Audenaerde (eds.). Checklist of the freshwater fishes of Africa (CLOFFA). ORSTOM, París i MRAC, Tervuren. Vol. 2.
* 1 2 Courtenay, W. R., Jr. i J. D. Williams, 2004. Snakeheads (Pisces, Channidae) -- a biological synopsis and risk assessment. Circular, U. S. Department of the Interior, Geological Survey, núm. 1251: i-v + 1-143.
* 1 2 3 FishBase (anglès)
* ↑ www.fishace.com Arxivat 2013-04-11 a Wayback Machine. (anglès)
* ↑ Tropical Fish - 2007-2012 (anglès)
* ↑ Copley, Hugh, 1952. The Game Fishes of Africa: Londres, Witherby, Ltd., 276 p.
* ↑ Baensch, H. A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle (Baixa Saxònia), Alemanya. 1216 p.
* ↑ Catalog of Fishes Arxivat 2013-12-04 a Wayback Machine. (anglès)
* ↑ King, R. P., 1996. Length-weight relationships and related statistics of 73 populations of fish occurring in inland waters of Nigeria. Naga ICLARM Q. 19(3):49-52.
* 1 2 UICN (anglès)
* ↑ GBIF (anglès)
* ↑ 2004-6 AquaticCommunity.com (anglès)

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Anònim, 2000. Col·lecció ictiològica del Museu Zoològic d'Hamburg (Zoologisches Museum Hamburg). Divisió d'Ictiologia i Herpetologia. Museu Zoològic d'Hamburg (ZMH).
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Fricke, R., 1995. Types in the fish collection of the Staatliches Museum für Naturkunde in Stuttgart. Part 3. Types of fishes described in 1850-1994. Stuttgarter Beiträge zur Naturkunde. Serie A (Biologie). Núm. 524: 1-30.
* Fricke, R., 2005. Types in the fish collection of the Staatliches Museum für Naturkunde in Stuttgart, described in 1845-2004. Stuttgarter Beiträge zur Naturkunde. Serie A (Biologie). Núm. 684: 1-95.
* Museu Suec d'Història Natural, 1999. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* Seriously Fish (anglès)